### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 11. september 2019 har vedtaget Magistratens indstilling i overensstemmelse med erklæring fra Kulturudvalget af 4. september 2019.

Socialistisk Folkepartis byrådsgruppe kunne ikke tiltræde indstillingen.

Søsporten på [adresse] er fra 1936 og skal nu renoveres og moderniseres. Projektet vil bl.a. sikre en fleksibilitet i bygningen, der gør, at den kan anvendes af mange forskellige brugere på forskellige tidspunkter af døgnet.

### Resumé

[adresse], [adresse] Kano- og Kajakklub og Sportsdykkerklubben Kvak deles om bygningen ”Søsporten” i [adresse]. Klubberne har samlet over 600 medlemmer. Søsporten danner ramme for en bred vifte af aktiviteter: træning, bådvedligehold, klubliv, undervisning, møder, sociale arrangementer mv.

Søsporten har i mange år været nedrivningstruet, og er derfor ikke blevet vedligeholdt i tilstrækkelig grad, hvorfor der i dag er behov for ikke kun at sikre husets brug, men også husets konstruktioner og energimæssige tilstand.

Samtidig er bygningen fra 1936, den trænger til modernisering og er uhensigtsmæssigt udnyttet. Det er et ønske fra både Kultur og Borgerservice og klubberne at transformere Søsporten med respekt for den oprindelige arkitektur, der er stærkt inspireret af funkisstilen.

Renovering og modernisering af Søsporten vil sikre en fleksibilitet i bygningen, der gør, at den kan anvendes af mange forskellige brugere på forskellige tidspunkter af døgnet.

### Indstilling

Det indstilles:

At 1) Der gives udgiftsanlægsbevilling og rådighedsbeløb på 8.685.800 kr. Derudover anvendes der 10.669.200 kr. på projektet, som der tidligere er givet bevilling på i anden sammenhæng.

At 2) Der gives indtægtsbevilling med tilhørende rådighedsbeløb på 3,825 mio. kr. vedr. tilskud fra Lokale- og Anlægsfonden samt medfinansiering fra [adresse].

### Sagens forløb

15-08-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 19-08-2019 Magistraten

Fremsendes til [adresse] med bemærkning, at Magistraten i mødet den 19. august 2019 anbefaler, at byrådet tiltræder Magistratsafdelingen for Kultur og Borgerservices indstilling af 13. august 2019.

Rådmand Ane Møller deltog ikke i sagens behandling.

 28-08-2019 Aarhus Byråd
Fremsendes til Kulturudvalget til behandling i henhold til beslutning i byrådets møde den 28. august 2019.
 04-09-2019 Kulturudvalget

Kenneth Bech, Mik Poulsen, Laurits Andersen, Timmy Nørgaard, Marcus Mathiesen og Lasse Kristoffersen kunne tiltræde indstillingen i overensstemmelse med Magistratens anbefaling.

Emilie Klausen tog forbehold.

 11-09-2019 [adresse]

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 11. september 2019 har vedtaget Magistratens indstilling i overensstemmelse med erklæring fra Kulturudvalget af 4. september 2019.

Socialistisk Folkepartis byrådsgruppe kunne ikke tiltræde indstillingen.